ས་མཆོག་རོང་ཀློང་རྣམ་གཉིས། མངའ་རིས་པཎྜི་ཏ་པདྨ་
དབང་རྒྱལ། གཏེར་སྟོན་གྱི་རྒྱལ་པོ་ཉང་ཆོས་རྒོད་གསུམ་སོགས་དང་། གཏེར་་
ཆེན་འགྱུར་མེད་རྡོ་རྗེ། ལོ་ཆེན་དྷརྨ་ཤྲཱི། རིག་འཛིན་པདྨ་ཕྲིན་ལས། ཀུན་མཁྱེན་
འཇིགས་མེད་གླིང་པ་སོགས་སྔ་འགྱུར་གྱི་བསྟན་འཛིན་འགྲན་ཟླ་དང་བྲལ་ཞིང་
མཚན་ཉི་ཟླ་ལྟར་གྲགས་པ་རྣམས་ཀྱི་སློབ་བརྒྱུད་དང༌། ཆོས་བརྒྱུད་ཀྱིས་དེང་་
སང་གི་སྐབས་སུ་དབུས་གཙང་ཁམས་གསུམ་དུ་ཁྱབ་ནས་ཡོད་པ་འདི་ལྟར་་་་་
ཡིན་ཏེ། དེ་ཡན་གྱིས་བསྟན་འཛིན་དགེ་འདུན་གྱི་ཕེབས་ཚུལ་མདོ་ཙམ་ཞུས་་་་
གྲུབ། །
ད་བྱེ་བྲག་ཚོམ་བུ་ཚོགས་ཀྱི་སྒྲུབ་པ་ཆེན་པོ་འདི་ཉིད་ཀྱི་ལོ་རྒྱུས་ཅུང་ཟད་
ཅིག་ཞུ་ན། ཕུན་སུམ་ཚོགས་པ་ལྔས་གཞི་བཟུང་། བསྙེན་སྒྲུབ་ཡན་ལག་བཞིས་
གཞུང་བསྲང༌། འབྲས་བུ་རིག་འཛིན་འགྲུབ་པའི་དུས་བསྟན། སྨོན་ལམ་བཀྲ་་་
ཤིས་ཟབ་མོས་མཐའ་བརྒྱན་པ་དང་བཅས་པ་རྣམས་ལས། དང་པོ་ནི། སྟོན་པ་
གནས་དང་འཁོར་ཚོགས་ཚེ། །དུས་དང་སྡུད་པ་ཤུགས་ལས་ཤེས། །ཞེས་པ་ལྟར།
གླེང་གཞི་ཕུན་སུམ་ཚོགས་པ་ལྔའི་ཁོག་ཕུབ་ནས་ཞུ་བ་ལ། དང་པོ་སྟོན་པ་ཕུན་
སུམ་ཚོགས་པ་ནི། རྫོགས་ཆེན་རིན་པོ་ཆེ་ཉིད་སྔོན་བསྐལ་པ་གྲངས་མེད་དང་་
པོའི་ཐ་མ་ལ་བདེ་གཤེགས་རིན་ཆེན་གཙུག་ཏོར་ཅན་ཞེས་གྲགས་པ་སེམས་་་་་
ཅན་འཆི་ཁ་མ་རྣམས་ཀྱི་རྣ་བར་མཚན་ལན་གཅིག་ཐོས་པས་ཀྱང་། ངན་སོང་
གི་སྡུག་བསྔལ་ལས་སྐྱོབ་ཅིང་ཐར་པའི་ས་བོན་ཐེབས་ནུས་པ་སྟོབས་བཅུ་མི་་་་
391

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
འཇིགས་བཞི་སོགས་སངས་རྒྱས་ཀྱི་ཆོས་བསམ་གྱིས་མི་ཁྱབ་པའི་བདག་ཉིད་་་་
ཅན་དུ་མངོན་པར་རྫོགས་པར་སངས་རྒྱས་ཟིན་ཀྱང༌། སླར་ཡང་མཁའ་ཁྱབ་ཀྱི་
འགྲོ་བ་མཐའ་དག་སྲིད་པའི་རྒྱ་མཚོ་ལས་བསྒྲལ་བའི་ཆེད་དུ་དག་ཆེན་ཡེ་ཤེས་
ཀྱི་རོལ་པ་ཆུ་ཟླའི་རོལ་གར་གྱི་རྣམ་པ་བཞིན་ཤར་བ། རྒྱུད་སྡེ་རྒྱ་མཚོའི་མཛོད་
ལ་མངའ་དབང་བསྒྱུར་བའི་གྲུབ་ཐོབ་ཀུ་ཀུ་ར་ཛ། སྤྲོས་བྲལ་ཕྱག་རྒྱ་ཆེན་པོའི་
དེ་ཉིད་མངོན་དུ་གྱུར་པའི་རྣལ་འབྱོར་གྱི་དབང་ཕྱུག་ས་ར་ཧ། འཇའ་ལུས་འཕོ་
བ་ཆེན་པོའི་སྐུ་མཆོག་བརྙེས་པའི་པཎ་ཆེན་དྲི་མེད་ཆོས་ཀྱི་བཤེས་གཉེན། སྡེ་་
བརྒྱད་བྲན་དུ་འཁོལ་བའི་རླངས་ཆེན་དཔལ་གྱི་སེང་གེ །ཐོག་ཆེན་མདའ་ལྟར་
འཕེན་པའི་ལང་གྲོ་དཀོན་མཆོག་འབྱུང་གནས། ཐུབ་བསྟན་ཉིན་མོར་བྱེད་པའི་
མངའ་བདག་ཁྲི་རལ་པ། གཏི་མུག་ལམ་དུ་སློང་ནས་ཉིན་མཚན་འོད་གསལ་་་
གྱིས་འདའ་བ་གྲུབ་ཆེན་ཕག་ཚང་པ། རྗེ་བཙུན་བཞད་པ་རྡོ་རྗེའི་སྲས་ཀྱི་ཐུ་པོ་
ངན་རྫོང་སྟོན་པ་བོ་དྷི་རཱ་ཛ། མ་འོངས་པ་ན་སྐལ་བཟང་རྣམ་འདྲེན་དྲུག་པར་
འཚང་རྒྱ་བ་རྒྱལ་བ་སེངྒེའི་ང་རོར་འགྱུར་བ་ཀརྨ་པ་དུས་གསུམ་མཁྱེན་པ།
རྟོགས་པས་རང་རྒྱུད་གྲོལ་པའི་གྲུབ་ཐོབ་གླིང་རྗེ་རས་པ། བླ་མའི་མོས་གུས་ལམ་
དུ་སློང་ནས་སྣང་སྲིད་ཆོས་སྐུར་གྲོལ་བའི་རྗེ་བཙུན་སྟག་ལུང་ཐང་པ། བརྟུལ་་
ཞུགས་སྤྱོད་པས་མྱོས་པ་སྣང་བ་ཟིལ་གྱིས་གནོན་པའི་གྲུབ་ཐོབ་ཨོ་རྒྱན་པ།
བཤད་སྒྲུབ་གསེར་གྱི་འཁོར་ལོས་ཐུབ་བསྟན་གླེང་བཞིའི་ཁྱོན་ལ་དབང་བསྒྱུར་
བའི་ཀུན་མཁྱེན་བློ་བཟང་གྲགས་པ་སོགས་དག་པའི་རོལ་གར་འབྱམས་ཀླས་་་
པའི་མཐར། སྤྱིར་སྔ་འགྱུར་རྡོ་རྗེ་ཐེག་པ་དང༌། ཡང་དགོས་འོད་གསལ་རྫོགས་་
པ་ཆེན་པོའི་བསྟན་པའི་བདག་པོར་གྱུར་པ། མདོ་ཁམས་གྲུབ་པའི་དབང་ཕྱུག་
རྫོགས་ཆེན་པདྨ་རིག་འཛིན་ཞེས་མཚན་སྙན་གྱི་བ་དན་སྲིད་པ་གསུམ་གྱི་ཁྱོན་
392

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
དུ་གྲགས་པ་དེ་ཉིད་བྱོན་ཏེ། དེ་ཡང་སྐྱེས་བུ་དམ་པ་འདི་ཉིད་སྐུ་ཆུང་ངུའི་དུས་
ན་རིག་གནས་དང་བཟོ་རིགས་ལ་མཁས་པའི་རྩེ་མོར་སོན། སྐུའི་ལང་ཚོ་དར་ལ་
བབས་པ་ན་སྐྱོ་ཤས་ངེས་འབྱུང་དྲག་པོས་ཐུགས་རྒྱུད་བསྐུལ་ཏེ། བྱ་བཏང་རྣལ་
འབྱོར་ཆེན་པོའི་བརྟུལ་ཞུགས་བཟུང་སྟེ། ཕྱོགས་མེད་ཀྱི་རི་ཁྲོད་རྣམས་སུ་་་་་་
ཕེབས་ནས་རིག་འཛིན་ཆོས་ཀྱི་རྒྱ་མཚོ་དང༌། མཁས་གྲུབ་ཀརྨ་ཆགས་མེད་་་་་་་
སོགས་བླ་མར་བསྟེན་ཏེ་སྨིན་གྲོལ་གྱི་བདུད་རྩི་བཞེས། དེ་ནས་གྲུབ་ཐོབ་ཆེན་པོ་
ཉིད་ཀྱི་རྡོ་རྗེའི་གསུང་ལས། ངས་སྒྲུབ་གནས་དེ་བསམ་ཡས་མཆིམས་ཕུར་བྱས། །
སྤྱོད་པ་དེ་རྩ་རི་རོང་དུ་བསྐྱངས། །རྟེན་འབྲེལ་དེ་ལྷོ་བྲག་མཁར་ཆུར་བྱུང་། །
འགྲོ་དོན་དེ་ཡུལ་འབྲོག་ཀུན་ལ་བྱས། །གསུངས་པ་ལྟར། དཔལ་གྱི་བསམ་ཡས་
མཆིམས་ཕུར་ངེས་དོན་སྙིང་པོའི་སྒྲུབ་པ་མཐར་ཕྱུང༌། མ་དང་མཁའ་འགྲོ་འདུ་
བའི་གནས་ཆེན་རྩ་རི་ཡེ་ཤེས་ཀྱི་འཁོར་ལོར་སྤྲོས་མེད་ཉེ་རྒྱུའི་སྤྱོད་པ་བསྐྱངས་
པ་ལ་བརྟེན་ནས། ཕྱག་རྒྱ་ཆེན་པོ་མཆོག་གི་དངོས་གྲུབ་བརྙེས། ལྷོ་བྲག་མཁར་
ཆུར་བཞུགས་ཚེ་ལྷ་ལྕམ་མནྡ་ར་བས་སྐུ་ལུས་དེ་ཉིད་ཀྱིས་མཁའ་སྤྱོད་ལ་ཕེབས་
པའི་རྟེན་འབྲེལ་བསྒྲིགས་ཀྱང༌། བདག་ཅག་གདུལ་བྱའི་དོན་དུ་ལྷག་པར་བརྩེ་
བའི་ཐུགས་རྗེ་ཆེན་པོས་དང་དུ་མ་བཞེས། ཁྱད་པར་འོད་གསལ་གསང་བ་སྙིང་
ཐིག་གི་དགོངས་པ་མངོན་དུ་གྱུར་ནས་རིག་པ་ཚད་ཕེབས་ཀྱི་སྣང་བ་རྫོགས་ཏེ་
ཆོས་ཉིད་ཟད་པའི་སྣང་བ་ལ་འཁྱོལ་དུ་ཉེ་བའི་ལམ་རྟགས་ཀྱི་ཡོན་ཏན་མཐའ་
དག་མངོན་དུ་གྱུར་པ་ཡིན་ཏེ། རྒྱལ་དབང་ལྔ་པ་རིན་པོ་ཆེ་ནས་ཕུལ་བའི་ཆབ་
ཤོག་ཀུན་བཟང་ཞལ་ངོམ་ལས། །ལོངས་སྐུའི་ཞིང་མང་ཉུལ་བ་ཐོད་རྒལ་གྱི། །
དཀར་སེར་ཁྲ་མེན་སྒྲོན་མ་དྲུག་གི་གནད། །ནན་ཏན་བགྱིད་ཁྱོད་རང་རིག་ཀུན་
ཏུ་བཟང་། །རང་ཞལ་མཇལ་བའི་བར་དུ་དར་ཡོལ་ཙམ། །ཞེས་ཀུན་ཏུ་བཟང་་
393

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
པོ་དང་དགོངས་པ་དར་ཡོལ་ཙམ་ལས་ཁྱད་མེད་པར་གསུངས་པ་དང་། གཞན་
ཡང་། ཚད་ཕེབས་རྫོགས་ནས་ཆོས་ཉིད་ཟད་ས་རུ། །འཁྱོལ་ལ་ཧ་ཅང་མི་རིང་ཕ་
རོལ་ན། །སྐྱོན་བྲལ་ཡོན་ཏན་ཀུན་རྫོགས་རང་གི་སེམས། །ཁྱབ་བདག་རྡོ་རྗེ་་
འཆང་དུ་བཏགས་པ་ཡོད། །ཅེས་པ་སོགས་བསྔགས་བརྗོད་མེ་ཏོག་གི་ཕྲེང་བ་་་
ཆར་དུ་བསྙིལ་བའི་གྲུབ་དབང་རིན་པོ་ཆེ་དེ་ཉིད་ལ། རྒྱུད་འཛིན་གྱི་སློབ་མ་་་་
གསང་ཆེན་ཟབ་མོའི་གཏེར་གྱི་འཁོར་ལོས་བསྒྱུར་བ་གཏེར་ཆེན་ཉི་མ་གྲགས་པ།
སྨྲ་བའི་སེངྒེ་ཚད་མའི་སྐྱེས་བུ་རབ་འབྱམས་པ་བསྟན་པའི་རྒྱལ་མཚན། རྫོགས་
པ་ཆེན་པོ་གཞི་ལམ་གྱི་རྟོགས་པ་མངོན་དུ་གྱུར་པའི་གྲུབ་ཆེན་ནམ་མཁའ་འོད་
གསལ་གསུམ་གྱི་གཙོས་མཁས་ཤིང་གྲུབ་པ་བརྙེས་པའི་སྐྱེས་ཆེན་དུ་མ་བྱོན།
གྲུབ་ཆེན་རིན་པོ་ཆེ་དེ་ཉིད་ཀྱི་སྐྱེས་རབས་ནོར་བུའི་ཕྲེང་བ་གཉིས་པ། འགྱུར་
མེད་ཐེག་མཆོག་བསྟན་འཛིན་ནི་བྱང་ཕྱོགས་མཚོ་སྔོན་པོར་སོག་པོ་ཨོ་གུར་་་་་
དཀར་པོའི་སྡེ་པར་སྐུ་འཁྲུངས་གདན་ས་ཆེན་པོར་ཕེབས་ནས་འཁོར་ལོ་གསུམ་
གྱི་མཛད་པས་རྒྱལ་བའི་བསྟན་པ་ལ་བྱ་བ་རླབས་པོ་ཆེ་མཛད། རྒྱལ་བའི་་་་་
བཀའ་འགྱུར་རིན་པོ་ཆེའི་བཀླག་ལུང་གི་རྒྱུན་སྤེལ་བ་སོགས་མཛད་པ་རྒྱ་ཆེ།
སྐྱེས་རབས་ནོར་བུའི་ཕྲེང་བ་གསུམ་པ། ཨ་ཏི་བསྟན་པའི་རྒྱལ་མཚན་ནམ་ངེས་
དོན་བསྟན་འཛིན་བཟང་པོ་ནི། ཟླ་ཀླུང་སྔོན་མོའི་རྒྱུད་དུ་སྐུ་བལྟམས་ཁྲིར་་་་་་
ཕེབས་ནས་ཐོས་བསམ་སྒོམ་གསུམ། འཆད་རྩོད་རྩོམ་གསུམ། མཁས་བཙུན་་་
བཟང་གསུམ། མཁྱེན་བརྩེ་ནུས་གསུམ་སོགས་དམ་པའི་ཡོན་ཏན་བསམ་གྱིས་མི་
ཁྱབ་པས་བརྒྱན་ཅིང་། ཁྱད་པར་སྔ་འགྱུར་བསྟན་པའི་སྙིང་པོ་བཀའ་མ་མདོ་སྒྱུ་
སེམས་གསུམ་གྱི་སྲོལ་བཏོད་ནས། འོག་མིན་ཨོ་རྒྱན་སྨིན་གྲོལ་གླིང་གི་ཕྱག་་་་་་
བཞེས་ཇི་ལྟ་བ་བཞིན་ཆོག་གྲ་བཅུ་གསུམ་གསར་དུ་འཛུགས་པར་མཛད་པས།
394

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
0000
མདོ་ཁམས་སྨད་ཕྱོགས་ཀྱི་བསྟན་པའི་མིག་རྒྱན་དུ་གྱུར་པར་མཛད། རྗེ་དེ་ཉིད་
ཀྱི་ཡང་སྲིད་འཁྲུངས་རབས་ནོར་བུའི་ཕྲེང་བ་བཞི་པ་ཞབས་པད་གསེར་གྱི་་་་་་
འཁོར་ལོའི་མཚན་པ་མི་འཇིགས་གདོང་ལྔས་བཏེགས་པའི་ཁྲི་ལ་འཁོད་དེ་་
གསང་ཆེན་ཆོས་ཀྱི་འཁོར་ལོ་བསྐོར་བཞིན་དུ་བཞུགས་ཤིང་ད་རེས་ཀྱི་སྐབས་་
སུ་སྟོན་པ་ཕུན་སུམ་ཚོགས་པའི་ངོ་བོར་གྱུར་པ་མཆོག་གི་རྡོ་རྗེ་སློབ་དཔོན་་
མཚན་བརྗོད་པར་དཀའ་ཡང་། དོན་གྱི་སླད་དུ་མཚན་ནས་སྨོས་ན་གྲུབ་པའི་་
དབང་ཕྱུག་མི་འགྱུར་ནམ་མཁའི་རྡོ་རྗེ་ཚེ་དབང་གྲུབ་པ་རྩལ་ཞེས་མཚན་སྙན་
གྱི་གླིང་བུས་འཛམ་གླིང་གི་སུམ་ཆ་གཉིས་ཁྱབ་པར་བྱོན་པ་འདི་ཉིད་ནི། རྒྱུད་
ལས། སྟོན་པ་མཛོད་ལྡན་ཆུ་བོ་རྫོགས། །གཉེར་ལྡན་རྒྱུད་དང་ལས་ལ་མཁས། །
མན་ངག་དྲོད་དང་བརྒྱད་འཆང་བ། །གསང་སྔགས་བླ་མའི་མཚན་ཉིད་དོ། །
ཞེས་གསུངས་པ་ལྟར། ལྟ་སྤྱོད་ཏིང་ངེ་འཛིན་གསུམ་གྱི་མཛོད་དང་ལྡན་ཞིང་།
དབང་བཞིའི་ཆུ་བོ་རྫོགས་པ། གདམས་ངག་གི་གཉེར་ཁ་དང་ལྡན་ཞིང་། གཞི་
ལམ་འབྲས་བུའི་དོན་ལ་མཁས་པ། ཞི་རྒྱས་དབང་དྲག་གི་ལས་རབ་འབྱམས་ལ་
བྱང་ཞིང་མན་ངག་གི་དྲོད་ཚད་བརྙེས་པ་སྟེ། རང་བཞིན་ཀྱི་ཡོན་ཏན་དང་ལྡན་
ཞིང་ཁྱད་པར་དུ་ཡང་ལྟ་བའི་ཕུ་ཐག་ཆོད་པས་ཆོས་ཉིད་ཟད་སར་འཁྱོལ།
བསྒོམ་པ་ཀློང་དུ་གྱུར་པས་འོད་གསལ་ལ་གཡོ་འགུལ་མེད་པ། སྤྱོད་པ་ཚད་དུ་
ཕྱིན་པས་ཚོགས་དྲུག་རང་སར་གྲོལ་བ། རྟོགས་པས་བདག་རྒྱུད་གྲོལ་བས་ཆོས་
བརྒྱད་ཀྱི་འདོར་ལེན་དང་བྲལ་བ། ཐུགས་རྗེས་གཞན་རྒྱུད་གྲོལ་བས་འབྲེལ་་་་
ཚད་དོན་དང་ལྡན་པ་གང་གི་གསེར་ཞལ་རིན་པོ་ཆེ་མངོན་དུ་གྱུར་པ་འདི་ནི་་
སྟོན་པ་ཕུན་སུམ་ཚོགས་པ་དང་། གཉིས་པ་གནས་ཕུན་སུམ་ཚོགས་པ་ནི། འོག་
མིན་རྣམ་སྣང་ཆེན་པོའི་ཞིང་ཁམས། བཅུ་གསུམ་མི་མཇེད་འཇིག་རྟེན་གྱི་་་་་
395

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ཁམས་ལས་བྱེ་བྲག་ཤིང་འཛམ་བུ་པྲིཀྵས་མཛེས་པར་བྱས་པའི་གླིང་ཆེན་པོ་དེ་
ལས་ཀྱང་། བྱང་ཕྱོགས་གངས་རིའི་ལྗོངས་བྷོ་ཊ་ཧོར་གྱི་རྒྱལ་ཁབ་ཆེན་པོ་ལས་
སྨད་མདོ་ཁམས་སྒང་དྲུག་ཏུ་གྲགས་པའི་ནང་ཚན་འབྲི་ཟླ་ཟལ་མོའི་སྒང་གི་་་་་
ཆར་གཏོགས་པ་སྲིད་པའི་ལྷ་རབས་ཡོངས་ཀྱི་གཙོ་བོ་རི་དབང་རྒྱལ་པོ་སྤུན་་་་་
དགུའི་ཡ་གྱལ། ལྷ་གཉེན་ཟིལ་ཁྲོམ་རྡོ་རྗེ་གཡུང་དྲུང་གི་གཡོན་ཞོལ། ཨོ་རྒྱན་་་་་
ཆེན་པོས་བདུད་རྩི་སྨན་གྱི་སྒྲུབ་གནས། ཡར་ལུང་ཤེལ་གྱི་བྲག་ཕུག་རྫོང་པདྨ་་
བརྩེགས་པའི་གནས་ཀྱི་ཆ་ལག་ཏུ་གྱུར་པ་རུ་དམ་དཔལ་གྱི་དབེན་གནས་ཞེས་
གྲགས་པའི་གནས་མཆོག་ཆེན་པོ་འདི་ཉིད་རྒྱུད་སྡེ་རྣམས་ནས་བཤད་པའི་སྒྲུབ་
པའི་གནས་ཀྱི་མཚན་ཉིད་ཕུན་སུམ་ཚོགས་པ་སྟེ་ཤར་ཕྱེས། ལྷོ་སྤུངས། ནུབ་་་་་་
འདན། བྱང་ཡོལ་བ་བྲེས་པ་འདྲ་བ་གནམ་ས་བར་གསུམ་གྱི་ས་དཔྱད་ཕུན་་
སུམ་ཚོགས་པས་བཀྲ་ཤིས་ཤིང་བྱིན་ཆགས་པ། ཤར་གྱི་སྟག་སྐྱ་བོ། ལྷོ་ཡི་གཡུ་་་
འབྲུག་སྔོན་མོ། ནུབ་ཀྱི་བྱ་དམར་མོ། བྱང་གི་རུས་སྦལ་རྒྱ་བོ་བཅས་པའི་བསྲུང་
བཞི་ཚང་བ། ཉི་ཟླའི་འོད་ཟེར་འཆར་སྔ་ཞིང་སྡུད་ཕྱི་བ། མདུན་དུ་ནེའུ་སེང་་་
དང་མེ་ཏོག་གི་གླིང་ཆགས་པ།། གངས་རི་འགྱུར་མེད་གཡུ་མཚོ་གཏན་འཁྱིལ་་་
སོགས་གསང་སྔགས་བསྒྲུབ་པའི་གནས་རྒྱལ་བའི་ལུང་དང་མཐུན་པ། རིག་་་་་
འཛིན་གྲུབ་ཐོབ་དུ་མས་བྱིན་གྱིས་རླབས་ཤིང་མཁའ་འགྲོ་དང་དམ་ཅན་སྤྲིན་་
ལྟར་འདུ་བའི་གནས། ཨོ་རྒྱན་བསམ་གཏན་ཆོས་གླིང་གི་གཙུག་ལག་ཁང་ཆེན་
པོ་ཐུབ་བསྟན་ཡོངས་འདུས་དགའ་ཚལ་དུ་གྲགས་པ་འདི་ཉིད་ནི་གནས་ཕུན་་
སུམ་ཚོགས་པ་དང་། གསུམ་པ་འཁོར་ཕུན་སུམ་ཚོགས་པ་ནི། གསང་ཆེན་བླ་ན་
མེད་པའི་དཀྱིལ་འཁོར་དུ་དབང་ཐོབ་ཅིང་དམ་ཚིག་གཙང་བ་བསྐྱེད་རྫོགས་་་
ཡན་ལག་དང་བཅས་པ་ལ་མཁས་ཤིང་བརྡ་དང་བརྡ་ལེན་ལ་བྱང་བའི་རྡོ་རྗེའི་
396

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
མཆེད་ལྕམ་སྤྱི་དང༌། ཁྱད་པར་རྡོ་རྗེ་སློབ་དཔོན་དང་དགོངས་པ་ཆ་འདྲ་ཞིང་
འཆད་ཕྲིན་ལ་མཁས་པའི་རྡོ་རྗེ་རྒྱལ་ཐེབ། སྦྱོར་བའི་སྒྱུ་རྩལ་ཤེས་ཤིང་རྩེ་་་་་་
གདུང་ཆེ་བའི་ལས་བཞིའི་གཟུང་མ། ཕྱི་ནང་གི་བགེགས་ཚོགས་སྐྲོད་པའི་རྡོ་རྗེ་
ཀིངྐ་རཱ། དྲོད་འཛིན་པའི་རྡོ་རྗེ་བྱ་རོག །མཐོང་བ་ཟློག་ནུས་པའི་རྡོ་རྗེ་སྤྱན་པ།
སྐད་སྙན་ཞིང་ཕྲིན་ལས་ཀྱི་གོ་རིམ་ལ་མཁས་པའི་རྡོ་རྗེ་བྱང་འདྲེན། བཟའ་་་་་
བཏུང་གཡོ་བསྐོལ་ལ་མཁས་པའི་རྡོ་རྗེ་བྱན་པོ། ཕྱི་ནང་བརྡ་སྦྱོར་ལ་མཁས་པའི་
རྡུལ་ཕྱགས་སྐྱེས་བུ་ལ་སོགས་པ་འདུ་བར་འོས་པའི་འཁོར་འདུས་པ་རྒྱ་མཚོ་ནི་
འཁོར་ཕུན་སུམ་ཚོགས་པ། བཞི་པ་ཆོས་ཕུན་སུམ་ཚོགས་པ་ནི། དོན་གཅིག་ན་་
ཡང་མ་རྨོངས་དང་། །ཐབས་མང་དཀའ་བ་མེད་པ་དང༌། །དབང་པོ་རྣོན་པོའི་
དབང་བྱས་ནས། །སྔགས་ཀྱི་ཐེག་པ་ཁྱད་པར་འཕགས། །ཞེས་པ་ལྟར། རྒྱུ་མཚན་
ཉིད་ཀྱི་ཐེག་པ་ལས་ཁྱད་པར་རྣམ་པ་བཞིའམ་བཅོ་ལྔས་ཁྱད་པར་དུ་འཕགས་
པ་འབྲས་བུ་གསང་སྔགས་རྡོ་རྗེའི་ཐེག་པ་ཡིན་ཞིང་། དེ་ལ་ཡང་སྔ་འགྱུར་རྙིང་
མ་དང་། ཕྱི་འགྱུར་གསར་མ་གཉིས་ལས། འདིར་བསྒྱུར་གཞི་གནས་ཀྱི་ཆེ་བ།
བསྒྱུར་བྱ་ཆོས་ཀྱི་ཆེ་བ། སྒྱུར་བྱེད་ལོ་ཙའི་ཆེ་བ། བླ་མཆོད་པཎྜི་ཏའི་ཆེ་བ། སྤྱན་
འདྲེན་ཡོན་བདག་གི་ཆེ་བ། ཞུ་རྟེན་མཎྜལ་གྱི་ཆེ་བ་བཅས། ཆེ་བ་དྲུག་གིས་ཁྱད་
པར་དུ